**Գեորգ Բազելից** (ի ծնե անունը՝ Հանս-Գեորգ Կյորն, գերմ.՝ Georg Baselitz, հունվարի 23, 1938(1938-01-23)[…], Կամենց, Բաուտցեն Շրջան, Սաքսոնիա, Նացիստական Գերմանիա), գերմանացի նկարիչ, քանդակագործ և համալսարանի պրոֆեսոր, համարվում է ներկայումս կենդանի ամենաշատ վարձատրվող նկարիչներից մեկը։

Կենսագրություն
--------------

Հանս-Գեորգ Կյորնը ծնվել է 1938 թվականի հունվարի 23-ին տարրական դպրոցի ուսուցչի ընտանիքում։ Նկարչությամբ սկսել է զբաղվել 1955 թվականից հաճախելով անհատական պարապմունքների։

1956 թվականին տեղափոխվել է արևելյան Բեռլին, որտեղ ընդունվել է նկարչության բարձրագույն դպրոց, սակայն որոշ ժամանակ անց հեռացվել դպրոցից։ Հետագայում տեղափոխվում է արևմտյան Բեռլին, որտեղ շարունակում է ուսումը մեկ այլ նկարչական դպրոցում։

1958 թվականին ուսանողական տարիքում հանդիպում է իր ապագա կնոջը՝ Էլկե Կրետչմարին։ 1962 թվականին նրանք ամուսնանում են և այդ տարի ծնվում է նրանց առաջնեկը՝ Դանիելը։ 1966 թվականին ծնվում է նրանց երկրորդ արու զավակը՝ Անտոնը։

1961 թվականին փոխում է անունը դառնալով Գեորգ Բազելից ի հիշատակ հայրենի քաղաքի;

1963 թվականին «Բեռլինի Werner & Katz» պատկերասրահում նրա անձնական ցուցահանդեսի ժամանակ տեղի ունեցավ սկանդալ, որի ժամանակ արգելվեց նրա երկու նկարների ցուցադրումը՝ «Կիսամերկ մարդը» («Naked Man», 1962) և «Մեծ գիշեր » («The Big Night Down The Drain», 1962/1963):

Ստեղծագործական կյանք
--------------------

Բազելիցի ստեղծագործական կյանքի հասունության գլխավոր եզրագիծը կարելի է համարել 1960֊ական թվականների կեսերը։ Այդ ժամանակ հայտնվում են այսպես կոչված «Ֆրակտուրային նկարները» (գեր․ Frakturbildern), որտեղ մարդկանց մարմինները հայտնվում են մասնատված և անջատ վիճակում։ Իր նպատակը նկարիչը մեկնաբանում է հետևյալ կերպ․

|  |  |  |
| --- | --- | --- |
|  | «Իրականությունը՝ ինքը նկարն է, բայց ոչ այն, ինչը պատկերված է նկարում»- Գեորգ Բազելից |  |

1960 թվականի վերջից սկսած Բազելիցին բնորոշ հատուկ հնարքը դարձավ «Շրջված կերպարը» (մարմինների պատկերումը գլխիվայր)։

1970֊ական թվականների վերջից սկսել է զբաղվել քանդակագործությամբ։ Առաջին փորձը ստացավ «Մոդել քանդակագործության համար» անվանումը, որը իրենից ներկայացնում էր ներկած փայտե քանդակ։

1980֊ական թվականներից սկսած Բազելիցը սկսում է դառնալ ավելի ու ավելի հայտնի, նրա ոճը դառնում է ավելի ագրեսիվ։

Ցուցահանդեսներ
--------------

1961 թվականին Սակսոնիայի այլ երիտասարդ նկարիչների հետ միասին Վիլմենսդորֆ թաղամասում կազմակերպում է «Պանդեմոնիում ֊ 1» ցուցահանդեսը։

1970֊ական թվականներին ունեցել է ցուցահանդեսներ Համբուրգում, Կասսելում, Մանգեյմում և Ամստերդամում։

Գեորգ Բազելիցը Մանգեյմում, 1971 թվական
1990 թվականին տեղի ունեցավ առաջին մեծ ցուցահանդեսը արևելյան Գերմանիայում, Բեռլինի հին թանգարանի ազգային պատկերասրահում։ 1995 թվականին տեղի ունեցան մեծ ցուցահանդեսներ Նյու Յորքում, Վաշինգտոնում և Լոս Անջելեսում։

Ծանոթագրություններ
------------------

1. 1 2  Internet Movie Database — 1990.
2. 1 2  Georg Baselitz (նիդերլ.)
3. 1 2  Georg Baselitz // *Benezit Dictionary of Artists* — OUP, 2017. — ISBN 978-0-19-977378-7 — doi:10.1093/BENZ/9780199773787.ARTICLE.B00013121
4. ↑  Ժամանակակից արվեստի թանգարանի առցանց հավաքածու
5. ↑  «Արխիվացված պատճենը». Արխիվացված է օրիգինալից 2016 թ․ սեպտեմբերի 23-ին. Վերցված է 2021 թ․ հունվարի 1-ին.
6. ↑
7. ↑
8. ↑  A. Boelke-Heinrichs, A. Czock, J. Dilling, B. Esser, A. Feise. 100 художников ХХ века.
1

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Discogs · Filmportal · Internet Movie Database · ԿինոՊոիսկ · MusicBrainz · RKDartists |
|  |
| Բառարաններ և հանրագիտարաններ | Բրիտանիկա · Բրոքհաուս · Կրուգոսվետ · Մեծ կատալոնական · Մեծ նորվեգական · Notable Names Database · Universalis |
|  |
| 

|  Չափորոշչային վերահսկողություն |
| --- |
|  |
| BNE: XX914623 · BNF: 120349115 · CiNii: DA03795548 · GND: 11850701X · GTAA: 80235 · ISNI: 0000000368652438, 000000036865242X, 0000000122835277 · LCCN: n50018431 · NKC: ola2002161335 · NLP: a0000001688902 · NTA: 068386699 · NUKAT: n01025242 · SUDOC: 028531833 · VIAF: 100903160 · ULAN: 500045683 · WorldCat VIAF: 100903160 |

 |

 |